**RYHMÄNOHJAUSTUOKIO TO 8.12.2028 KLO 12.00**

**4. JAKSON KURSSIVALINNAT**

Jakso 4 käynnistyy joululoman jälkeen tammikuun puolella ma 9.1.2023. Olethan muistanut tarkistaa, että jakson 4 työjärjestyksesi on kunnossa ja että se ei vaadi muutoksia? Entä kevätlukukauden muut jaksot? Opintojen suunnittelu ja mahdolliset muutostoiveet edellyttävät opiskelijalta omaa aktiivisuutta ja hyvää ennakointia. Mitä aikaisemmin olet ”liikkeellä”, sitä todennäköisemmin saat toiveesi toteutumaan!

**LYSEON JOULUNAVAUS**

Ensi tiistaina 13.12. vietämme yhteistä Lyseon joulunavausta klo 13.00 alkaen Lyseon juhlasalissa. Voit halutessasi pukeutua jouluteeman mukaisesti ja ottaa esim. tonttulakin mukaasi. Lisäksi voit tuoda aamulla mukanasi myös kynttilälyhdyn Lyseon sisäpihalle.

Juhlasalissa istutaan lattialla. Joulunavauksessa on Lucia-kulkueen ja musiikkiesitysten lisäksi mm. opiskelijakunnan hallituksen jouluinen visailu, johon toivotaan vapaaehtoisia osallistujia.

**TALOUSGURU-KILPAILU 2023**

Jokavuotinen Talousguru-kilpailu järjestetään taas joulukuun 2022 ja maaliskuun 2023 aikana. Kilpailun tarkoituksena on motivoida opiskelijoita seuraamaan talousasioita. Joillekin talouden seuraamisesta ja tieteestä voi tulla jopa ammatti. Kilpailu on historian ja yhteiskuntaopin opettajien liiton järjestämä.

Tänä vuonna koulussamme järjestetään alkukilpailu 11.1.2023. Valtakunnallinen Ilmoittautuminen päättyy 22.12.2022. Parhaat kutsutaan valtakunnalliseen loppukilpailuun Helsinkiin 8.3.2023. Kaikille finalisteille avautuu suora opiskelupaikka ilman pääsykoetta peräti kahdeksassa korkeakoulussa. Loppukilpailun voittaja saa 1000, toinen 500 ja kolmas 250 euron stipendin.

Lisäksi koulumme entinen opiskelija Juha-Pekka Kotilainen on luvannut omat stipendinsä parhaille taloustietäjille. Stipendit jaetaan parhaalle ja toiseksi parhaalle mies/naisosallistujalle. Viime vuonna stipendit olivat suuruudeltaan 200, 100 ja 50 euroa. Mikäli joku osallistujista kunnostautuu erityisesti, on Juha-Pekka luvannut korotetun summan. Kilpailu on tarkoitettu lukiolaisille vuosikurssista riippumatta. Mikäli haluat osallistua kilpailuun, voit ilmoittautua Harrille Wilmassa perjantaihin 16. joulukuuta mennessä.

T: Sara, Harri

Nyt kannattaa osallistua! Vähäisen osallistujamäärän vuoksi mahdollisuudet voittaa paikallisia palkintoja on hyvä! Eikä sitä koskaan tiedä, kuka menestyy valtakunnallisestikin.

**OPISKELIJAKUNNAN JA LIIKUNTATUTORIEN KOKOUS**

Kokous pidetään tiistaina 13.12. joulunavausjuhlan jälkeen Älylataamossa. Mukana ovat Mari ja Jaana.

**JOULUVISAILU**

Info kerrotaan ryhmänohjauksessa.